Byrettens dom stadfæstet i sag om overtrædelse af bl.a. udlændingelovens § 60, stk. 2, jf. § 42 a, stk. 1, 1. pkt. Påstand om udvisning
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Udlændinge;

/

D O M

afsagt den 8. januar 2020 af Vestre Landsrets 5. afdeling (dommerne Henrik

Estrup, Linda Hangaard og Bjarke Stig Andersen (kst.) med domsmænd) i ankesag

V.L. S – 2500 – 19

Anklagemyndigheden

mod

Tiltalte

Født 1983   

(advokat Finn Roger Nielsen, København)

Retten i Herning har den 20. november 2019 afsagt dom i 1. instans (rettens nr. 99-

4836/2019).

Påstande

Tiltalte, har påstået frifindelse i forhold 1-3, subsidiært strafbortfald og mest

subsidiært formildelse. Tiltalte har i forhold 5 påstået frifindelse, subsidiært formil-

delse.   

Tiltalte har endvidere påstået frifindelse for påstanden om udvisning.

Anklagemyndigheden har påstået stadfæstelse.

Supplerende oplysninger

I forbindelse med ankesagen har Udlændingestyrelsen afgivet en supplerende

udtalelse af 3. januar 2020, der er berigtiget den 8. januar 2020, om

udvisningsspørgsmålet.



/

- 2 -

Forklaringer

Tiltalte og vidnet politiassistent Vidne har for landsretten i det væsentlige for-klaret

som i 1. instans.   

Tiltalte har supplerende vedrørende forhold 5 forklaret, at han dagen efter episoden

sagde undskyld til betjentene, fordi han havde fået at vide, at han havde opført sig

dårligt dagen forinden.

Vidne har supplerende forklaret, at de omkring kl. 7.30 kunne høre råben. De traf

tiltalte, der højrøstet henvendte sig til dem. De prøvede at løse situationen ved at få

tiltalte til at gå i seng, men det lykkedes ikke. De prøvede flere gange at få ham til

at gå i seng. Som han husker det, sagde tiltalte flere gange ting som ”fucking

panser” og ”jeg er ligeglad med politiet” .

Der kom et par andre beboere op i vagtstuen og klagede over tiltalte. De sagde, at

de var bange for tiltalte, og at han gik rundt og råbte og sparkede på dørene. Han

husker ikke, om beboerne fortalte om konkrete trusler.   

Til slut besluttede de at bede politiet i Herning hente tiltalte og køre ham til

detentionen. Han var ikke bekendt med, at tiltalte lider af psykisk sygdom. Han

mener, at tiltalte senere kom og ville undskylde sin opførsel.

Landsrettens begrundelse og resultat

Forhold 1-3:

Det er også for landsretten ubestridt, at tiltalte er pålagt de i forhold 1-3 omtalte

pligter, og at han ikke har overholdt disse pligter som anført i tiltalen.  

Tilladelsen til at overnatte uden for Udrejsecenter Kærshovedgård nætterne mellem

den 4. og 6. oktober 2019 bortfaldt i sin helhed, da tiltalte ikke vendte tilbage den

6. oktober 2019, hvilket udtrykkeligt fremgår af tilladelsen.   

Tiltalte har ikke ved de lægelige oplysninger om, at han lider af PTSD og

depression, her-under oplysningerne om hans lægeordinerede medicin, godtgjort,



/

at han i perioden fra den



/

- 3 -

6. oktober 2019 til den 13. oktober 2019 var så syg, at han var ude af stand til at

vende til-bage til Udrejsecenter Kærshovedgård.   

Herefter og i øvrigt af de grunde, som byretten har anført, tiltrædes det også efter

bevisfø-relsen for landsretten, at tiltalte er fundet skyldig som sket i forhold 1 – 3.

Forhold 5:

Det tiltrædes, at den administrative udvisning, som tiltalte er pålagt af

Udlændingestyrel-sen ved afgørelse af 30. september 2019, ikke er til hinder for, at

forholdet kan pådømmes under denne sag.

Det er efter vidnet politiassistent Vidnes forklaring bevist, at tiltalte den 8. sep-

tember 2019 i beruset tilstand var højrøstet og kaldte personalet ”fucking panser”

og lig -nende, sparkede på bygningernes døre, ligesom han til personalet, herunder

til politiassi-stent Vidne råbte ”jeg er fucking ligeglad med politiet” . Det er derfor

bevist, at tiltalte i det anførte omfang har overtrådt udlændingelovens § 42 a, stk. 7,

4. pkt.

Straffen:

Tiltalte har i forhold 1-3 overtrådt de pålagte pligter en gang i august 2019 og mere

end 10 gange i oktober 2019. Det tiltrædes derfor, at straffen er fastsat til fængsel i

60 dage.   

Udvisning:

Der skal ikke i forbindelse med afgørelsen af spørgsmålet om udvisning tages

stilling til, om tiltalte i hjemlandet risikerer at blive udsat for behandling i strid

med artikel 3 i Den Europæiske Menneskerettighedskonvention. Denne vurdering

foretages af udlændinge-myndighederne i forbindelse med en eventuel

udsendelse.   

Tiltalte kom til Danmark som 8-årig og fik lovligt ophold her i juli 1992. Hans

lovlige op-hold i Danmark har alene været afbrudt af varetægtsfængsling og

afsoning samt et ophold i Kenya fra den 1. juli 1996 til den 11. februar 1999.   



/

Ved Østre Landsrets ankedom af 16.november 20187 blev tiltalte udvist af

Danmark med indrejseforbud i 6 år.   



/

- 4 -

Flygtningenævnet har den 14. august 2019 truffet beslutning om, at

udlændingelovens § 31, stk. 1, er til hinder for, at tiltalte kan udsendes

tvangsmæssigt til Somalia, idet han risi-kerer overgreb omfattet af

udlændingelovens § 7, stk. 2. Flygtningenævnet traf samtidig beslutning om, at der

ikke forelå sådanne særlige grunde, at tiltalte på ny kunne meddeles

opholdstilladelse efter udlændingelovens § 7, stk. 2.   

Tiltalte har således ikke haft lovligt ophold i Danmark siden den 16. november

2018, og betingelserne i udlændingelovens § 24, nr. 2, for at udvise ham af

Danmark er derfor op-fyldt, medmindre dette med sikkerhed vil være i strid med

Danmarks internationale for-pligtelser.   

Tiltalte har som anført haft ophold i Danmark siden han var 8 år, bortset fra en

periode på ca. 2,5 år, hvor han opholdt sig hos sin faster i Kenya. Han taler dansk

og har gået i skole i Danmark. Han har sin mor og 6 søskende i Danmark, og det

kan lægges til grund, at han ingen tilknytning har til Somalia, hvor han ikke har

været, siden han før 1992 udrejste sammen med sin mor og søskende.   

5 voterende udtaler herefter:

Tiltalte er siden 2010 straffet adskillige gange, herunder flere gange for vold. Han

er ved dom af 18. oktober 2016 udvist betinget, og han er ved ankedom af 16.

november 2018 udvist med indrejseforbud i 6 år.

Efter det anførte, herunder navnlig at han ikke har lovligt ophold i Danmark

sammenholdt med oplysningerne om arten og grovheden af tiltaltes tidligere

kriminalitet, og da han ikke har samlever eller børn i Danmark, finder vi, at

udvisning efter en samlet vurdering må anses for en proportional foranstaltning, og

at udvisning dermed ikke med sikkerhed er i strid med Danmarks internationale

forpligtelser, jf. udlændingelovens § 26, stk. 2, sam-menholdt med artikel 8 i Den

Europæiske Menneskerettighedskonvention. Vi stemmer derfor for at stadfæste

dommens bestemmelse om udvisning.   

1 voterende udtaler:

Efter arten og grovheden af den nu begåede kriminalitet finder jeg efter en samlet

vurde-ring, herunder særligt tiltaltes lange ophold i Danmark og manglende



/

tilknytning til Soma-lia, at udvisning, uanset arten og omfanget af den tidligere

begåede kriminalitet, er et upro-



/

- 5 -

portionalt indgreb i strid med artikel 8 i Den Europæiske

Menneskerettighedskonvention. Jeg stemmer derfor for at frifinde tiltalte for

udvisningspåstanden.   

Der afsiges dom efter stemmeflertallet, således at dommens bestemmelse om

udvisning stadfæstes.

Med de anførte ændringer stadfæster landsretten dommen.

Tiltalte har fortsat været frihedsberøvet under anken.

T h i  k e n d e s  f o r  r e t:

Byrettens dom stadfæstes.

Tiltalte skal betale sagens omkostninger for landsretten.

Henrik Estrup   
Linda Hangaard   

Bjarke Stig
Andersen   

(kst.)



/